Kuzneck

Kuzneck (, ) om Venäman lidn da lidnümbrik Penzan agjan päivnouzmas. Se om agjan kahtenz' lidn eläjiden lugun mödhe, mugažo om Kuzneckan rajonan administrativižeks keskuseks.

 Istorii 
Eländpunktan aluz om pandud Petr I-carin Vasilii Nariškin-abunikal vl 1699 kuti Trujovo-Voskresenskoje, sid' Nariškino-žilo. Šingotihe käziradoil i jarmankoil. Se sai makundan lidnan oficiališt statusad nügüdläiženke nimenke Jekaterina II-imperatornaižen käskön mödhe vn 1780 kül'mkus. Vl 1874 raudte läbiti lidnad.

Kuzneck šingotase mašinansauvomižel (cisternad i mašiništon palad nozoltadud gazan täht), sömtegimištol (leibänkombinat, vintegim), nahktegimel i omblendfabrikal.

 Geografijan andmused 
Lidn sijadase ümbärdajan rajonan keskuzpalas, Trujov-jogen hural randal tobjimalaz ( 63 km pitte, Suran üläjoksmusen hura ližajogi), 240 m ü.m.t. keskmäižel korktusel.

Matkad Penzhasai om 106 km päivlaskmha orhal, 123 km avtotel vai raudtel. Lähembaižed lidnad oma Sursk i Gorodišče kuz'kümne ühtes kilometras päivlaskmha orhal, 76 km avtotedme vai raudtedme. «Penz — Sizran'»-avtote mäneb lidnadme. «Penz — Sizran'»-raudte läbitab lidnad. Kuzneck-raudtestancii radab lidnan keskuzpalas.

 Tobmuz 
Kuzneck om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez', edel vn 2023 uhokud Ezitajiden suiman ezimez' oli lidnan pämehen. Edeline lidnan Administracijan pämez' om Sergei Zlatogorskii (2012 — kül'mku 2025). Lidnümbrikon Ezitajiden suiman ezimez' om Vladimir Trošin vn 2023 vilukuspäi. Edeližed lidnan suiman ezimehed oma Gennadii Zinovjev (kezaku 2022 — viluku 2023), Sergei Laptev (sügüz'ku 2019 — kezaku 2022), Vladimir Nazarov (radoi vn 2019 sügüz'kuhusai).

 Eläjad 
Vl 1939 lidnan ristitišt oli 37 842 eläjad. Vn 2010 Venäman rahvahanlugemižen mödhe lidnan eläjiden lugu oli 88 839 ristitud, vn 2021 — 78 390 ristitud. Kaik 83 400 eläjad oli lidnas vl 2017. Kaikiš suremb lidnan ristitišt oli 101 tuhad eläjid vll 1993−1994.

Rahvahad (ozutadud rahvahudenke vl 2010): venälaižed — 84,7 %, totarlaižed — 9,2 %, mordvinalaižed — 2,2 %, toižed rahvahad — 3,9 %.

Ortodoksižen hristanuskondan Sündun Voznesenjan kafedraline päjumalanpert'Kuzneckan pühäpertid sobory.ru-saital.  (1842−1856), viž jumalanpertid, časoun', kaks' vauktustuzkeskust i vanhuskolaižiden loičendpert' oma kaičenus i saudud lidnas. Protestantizman kaks' jumalanpertid oma avaitud. Islaman pühäpert' i medrese ratas lidnas.

 Openduz 
Lapsiden opendusen aluzkundad oma päivkodid, keskškolad.

Professionaližen opendusen aluzkundad oma Kuzneckan muzikalineKuzneckan muzikkolledžan sait (kuzmuzcollege.penz.muzkult.ru). , äiprofil'neKuzneckan äiprofil'žen kolledžan sait (mcollege.ru). , pedagogine i elektrotehnikan kolledžad, Penzan agjan medicinižen kolledžan filial, Kuzneckan informacijan da ohjandusen tehnologijoiden institutKuzneckan informacijan da ohjandusen tehnologijoiden institutan sait (kiiut.ru).  (Penzan valdkundaližen universitetan filial).

 Galerei 

 Homaičendad 

 Irdkosketused 
 Lidnan Ezitajiden suiman sait (kuznetsk-city.ru). 
 Lidnümbrikon Administracijan sait (gorodkuzneck.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Penzan agjan lidnad
Kategorii:Penzan agjan lidnümbrikod
*